Document ID: 32007R1024

UREDBA KOMISIJE (ES) št. 1024/2007
z dne 3. septembra 2007
o spremembi Uredbe (ES) št. 409/2007 o nadomestitvi prilog I in II k Uredbi Sveta (ES) št. 673/2005 o vzpostavitvi dodatnih carin za uvoz nekaterih izdelkov s poreklom iz Združenih držav Amerike
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 673/2005 z dne 25. aprila 2005 o vzpostavitvi dodatnih carin za uvoz nekaterih izdelkov s poreklom iz Združenih držav Amerike (1) in zlasti člena 3 Uredbe,
ob upoštevanju naslednjega:
(1)
Z Uredbo Komisije (ES) št. 409/2007 je bilo na seznam v Prilogi I k Uredbi Sveta (ES) št. 673/2005 dodanih 32 izdelkov. Z njo je bila 1. maja 2007 na uvoz teh izdelkov s poreklom iz Združenih držav Amerike uvedena dodatna carina ad valorem v višini 15 %.
(2)
Za ohranitev upravičenih pričakovanj uvoznikov je treba pojasniti, da je blago, ki je bilo na datum začetka uporabe Uredbe (ES) št. 409/2007 že pod carinskim nadzorom in mu ni mogoče spremeniti kraja namembnosti, izvzeto iz navedene razširitve dodatne carine.
(3)
Da bi se preprečilo nadaljnje odlašanje carinjenja zadevnega blaga, mora ta uredba začeti veljati na dan objave.
(4)
Ukrepi, predvideni s to uredbo, so v skladu z mnenjem Odbora za povračilne ukrepe v trgovini -
SPREJELA NASLEDNJO UREDBO:
Člen 1
Člen 3(2) Uredbe (ES) št. 409/2007 se nadomesti z naslednjim besedilom:
„Za izdelke, za katere je mogoče dokazati, da so bili na datum začetka uporabe te uredbe že na poti v Skupnost ali v začasni hrambi ali prosti coni ali prostem skladišču ali v odložnem postopku v smislu iz Carinskega zakonika Skupnosti in za katere namembnega kraja ni mogoče spremeniti, se dodatne dajatve ne plačujejo, če so uvrščeni pod katero od naslednjih oznak KN (2): 4803 00 31, 4818 30 00, 4818 20 10, 9403 70 90, 6110 90 10, 6110 19 10, 6110 19 90, 6110 12 10, 6110 11 10, 6110 30 10, 6110 12 90, 6110 20 10, 6110 11 30, 6110 11 90, 6110 90 90, 6110 30 91, 6110 30 99, 6110 20 99, 6110 20 91, 9608 10 10, 6402 19 00, 6404 11 00, 6403 19 00, 6105 20 90, 6105 20 10, 6106 10 00, 6206 40 00, 6205 30 00, 6206 30 00, 6105 10 00, 6205 20 00 in 9406 00 11.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. maja 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 3. septembra 2007

Labels: 3
15
18